《瑞鹤仙 寿𠙆社柴晓莲兰太夫人》
清代·聂树楷

温风随节至，见王母，凤辇鸾旗同莅。称觞逢阆地。

有会洛耆英，过江名士。裁红刻翠。侑瑶觥，新词竟制。

倩东方偷献蟠桃，玉露漙漙满蒂。

犹记屡陪胜侣。间过文郎，阄题案句。贤哉湛母，款客亲分芳饵。

喜今朝设帨。萱花含笑，恰并荷花逞丽。愿年年队逐斑衣。

碧筒共醉。

作者简介：贵州务川人，字尊吾，仡佬族，清光绪初游学贵阳，应府试,取第一名，甲午乡试中举。